**LĒMUMS**

Liepājā

|  |  |  |
| --- | --- | --- |
| 2023. gada 15. jūnijā | Nr.204/7  (prot. Nr.7, 28.§) |  |

Par pašvaldības īpašuma ieguldīšanu

SIA "JAUNLIEPĀJAS PRIMĀRĀS

VESELĪBAS APRŪPES CENTRS"

pamatkapitālā

Sabiedrība ar ierobežotu atbildību "JAUNLIEPĀJAS PRIMĀRĀS VESELĪBAS APRŪPES CENTRS", reģistrācijas Nr.42103024397 (turpmāk arī - SIA "Jaunliepājas primārās veselības aprūpes centrs"), ir kapitālsabiedrība, kurā 100% kapitāldaļu pieder Liepājas valstspilsētas pašvaldībai. Uzņēmumu reģistrā reģistrēta 2000. gada 28. septembrī.

Ar Liepājas pilsētas domes 2021. gada 21. janvāra lēmumu Nr.9/1 "Par pašvaldības līdzdalību kapitālsabiedrībās" saglabāta Liepājas pilsētas pašvaldības dalība SIA "Jaunliepājas primārās veselības aprūpes centrs" un nolemts turpināt kapitālsabiedrības darbību esošajā statusā, kā arī noteikti SIA "Jaunliepājas primārās veselības aprūpes centrs" vispārējie stratēģiskie mērķi – sekmēt kvalitatīvu primārās un sekundārās veselības aprūpes pakalpojumu un infrastruktūras attīstību, piesaistot veselības aprūpes speciālistus.

Ar līdzdalību kapitālsabiedrībā Liepājas valstspilsētas pašvaldība (turpmāk arī – pašvaldība) nodrošina no Pašvaldību likuma 4. panta pirmās daļas 6. punktā noteiktās funkcijas – gādāt par iedzīvotāju veselību – īstenot veselīga dzīvesveida veicināšanas pasākumus un organizēt veselības aprūpes pieejamības, izpildi.

2016. gada 13. septembrī starp Liepājas pilsētas pašvaldību un SIA "Jaunliepājas primārās veselības aprūpes centrs" noslēgts deleģēšanas līgums uz desmit gadiem, ar kuru pašvaldība deleģē no autonomās funkcijas – nodrošināt veselības aprūpes pieejamību – izrietošus pārvaldes uzdevumus.

2023. gada 10. februārī saņemta SIA "Jaunliepājas primārās veselības aprūpes centrs" vēstule Nr.34/1.21 "Par zemes gabala Aldaru ielā 20/24, Liepājā", kurā norādīts, ka SIA "Jaunliepājas primārās veselības aprūpes centrs" īpašumā atrodas ēka Aldaru ielā 20/24, Liepājā, savukārt zemesgabals uz kura atrodas šī ēka, atrodas pašvaldības īpašumā. Lai izbeigtu dalīto īpašumu un SIA "Jaunliepājas primārās veselības aprūpes centrs" būtu iespējams efektīvāk apsaimniekot visu īpašumu, tiek lūgts ieguldīt pašvaldībai piederošo zemesgabalu SIA "Jaunliepājas primārās veselības aprūpes centrs" pamatkapitālā.

Liepājas valstspilsētas pašvaldībai piederošais nekustamais īpašums Aldaru ielā 20/24, Liepājā, kadastra Nr.1700 020 0117, sastāv no zemes vienības 2917 kv.m platībā.

Lai nodrošinātu efektīvu un optimālu SIA "Jaunliepājas primārās veselības aprūpes centrs" īpašumā esošās ēkas Aldaru ielā 20/24, Liepājā attīstību un ilgtspējīgu ekspluatāciju, nepieciešams vienots nekustamais īpašums – zemesgabala Aldaru ielā 20/24, Liepājā atrašanās SIA "Jaunliepājas primārās veselības aprūpes centrs" īpašumā. Tādējādi zemesgabala Aldaru ielā 20/24, Liepājā atrašanās Liepājas valstspilsētas pašvaldības īpašumā un grāmatvedības uzskaitē nebūtu uzskatāma par saimnieciski pamatotu, lietderīgāk izlemjams jautājums par tā ieguldīšanu SIA "Jaunliepājas primārās veselības aprūpes centrs" pamatkapitālā.

Sertificēta mantiskā ieguldījuma novērtēšanas eksperte Anita Vēdiķe (LĪVA profesionālās kvalifikācijas sertifikāts Nr.76) 2023. gada 5. aprīlī ir veikusi zemesgabala Aldaru ielā 20/24, Liepājā novērtēšanu un noteikusi mantiskā ieguldījuma vērtību 42 500 EUR (četrdesmit divi tūkstoši pieci simti *euro*).

Pamatojoties uz Pašvaldību likuma 4. panta pirmās daļas 6. punktu, 10. panta pirmās daļas 16. punktu un 73. panta pirmo un ceturto daļu, Publiskas personas kapitāla daļu un kapitālsabiedrību pārvaldības likuma 49. panta pirmo daļu, 62. pantu un 63. panta pirmās daļas 1. punktu, Komerclikuma 154. panta pirmo, trešo un ceturto daļu, Publiskas personas mantas atsavināšanas likuma 3. panta pirmās daļas 4. punktu, 5. panta pirmo daļu, 40. pantu un 41. panta trešo daļu, mantiskā ieguldījuma novērtēšanas ekspertes Anitas Vēdiķes (LĪVA profesionālās kvalifikācijas sertifikāts Nr.76) Liepājas valstspilsētas pašvaldībai piederošā mantiskā ieguldījuma – nekustamā īpašuma, zemesgabala Aldaru ielā 20/24, Liepājā – 2023. gada 5. aprīļa novērtējumu un izskatot Liepājas valstspilsētas pašvaldības domes pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atsavināt Liepājas valstspilsētas pašvaldībai piederošo nekustamo īpašumu – zemesgabalu Aldaru ielā 20/24, Liepājā, kadastra apzīmējums 17000200544, 2914 kv.m platībā, ieguldot to sabiedrības ar ierobežotu atbildību "JAUNLIEPĀJAS PRIMĀRĀS VESELĪBAS APRŪPES CENTRS" pamatkapitālā kā mantisko ieguldījumu atbilstoši Uzņēmuma reģistra atzīta mantiskā ieguldījuma novērtēšanas eksperta Anitas Vēdiķes 2023. gada 5. aprīļa novērtējumam par summu 42 500,00 EUR (četrdesmit divi tūkstoši pieci simti *euro*).

2. Uzdot sabiedrības ar ierobežotu atbildību "JAUNLIEPĀJAS PRIMĀRĀS VESELĪBAS APRŪPES CENTRS" Liepājas valstspilsētas pašvaldības kapitāla daļu turētāja pārstāvim veikt nepieciešamās darbības lēmuma 1. punkta izpildei.

3. Pēc lēmuma 1. punkta izpildes izslēgt atsavināto mantu no pašvaldības grāmatvedības uzskaites.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Vides, veselības un sabiedrības līdzdalības daļai, Finanšu pārvaldei, Nekustamā īpašuma pārvaldei, Nekustamā īpašuma pārvaldes galvenajai grāmatvedei, SIA "Jaunliepājas primārās veselības aprūpes centrs", Kapitālsabiedrību pārvaldības uzraudzības un revīzijas daļai | |